Muistutus
8.2.2018
Varsinais-Suomen ELY-keskus
kirjaamo@sakyla.fi

Tiesuunnitelma Rauma–Tampere Vt 12 parantaminen 
välillä Eura–Raijala, Eura, Säkylä ja Huittinen

Varsinais-Suomen elinkeino-, liikenne- ja ympäristökeskus on lähettänyt Säkylän kunnalle maantielain 27 § mukaista käsittelyä varten tiesuunnitelman Rauma–Tampere Vt 12 parantaminen välillä Eura–Raijala, Eura, Säkylä ja Huittinen.

Suunnitelman mukaiset porrastukset Ristolan alueen risteyksissä vaikeuttavat paitsi Säkylä–Kokemäki -suuntaista liikennettä, myös valtatien 12 liikennettä selvästi. Porrastusten johdosta poikittaisliikenteen ajoneuvot siirtyvät valtatien ajoneuvovirran joukkoon aiheuttaen valtatien nopeusrajoituksesta selvästi alaspäin poikkeavaa liikennettä. Valtatien liikennevirrasta poikkeava nopeus aiheuttaa turvallisuusriskin sekä hidasteen kaikkien porrastettavien risteysten kohdalla.

Mikäli valtatien 12 parannuksessa ei voida Kokemäentien risteyksessä nykyisten suositusten vuoksi käyttää ratkaisuna liikenneympyrää, tulisi alueen muutostöitä risteysten osalta siirtää myöhempään ajankohtaan, jona optimaalinen ratkaisu olisi käytettävissä. Tällöin poikittaiselle liikenteelle ja Pohjois-Köyliön alueen vetovoimalle ensisijaisen tärkeälle (Köyliön ainoalle) huoltamo-ravintola-Matkahuolto -pisteelle ei aiheutettaisi kohtuutonta ja tarpeetonta haittaa eikä valtatien suuntainen liikenne hidastuisi muutosten johdosta. Valtion ja kunnan ei kannata investoida ratkaisuun, joka heikentää paikallista elinkeinoelämää ja tiestön nykytilannetta mistä tahansa suunnasta ajettaessa.

Säkylän kunnan Vihreä valtuustoryhmä

Reetta Hulmi
040-7451462
reetta.hulmi@gmail.com
Järvenpääntie 38, 27710 Köyliö